कर्क:इस पूरे महीने आपको सावधानी बरतने की आवश्यकता है। बहुत सूझ बूझ के साथ ही कोई व्यापारिक निर्णय लें। जीवन साथी या साझेदार को लेकर कुछ परेशानी रह सकती है। चतुर्थ भाव में शनि, मंगल और राहु की युति कुछ घरेलू परेशानियाँ दे सकती है जिससे आप कुछ हद तक व्यथित रह सकते हैं। यानी कि यह समय बहुत अनुकूल नहीं है, अत: उचित आचरण करते हुए अपना ख़याल रखें। इस समय कोल्ड्रिंक या जंक फ़ूड का सेवन करने से बचें। महीने का दूसरा भाग भी अनुकूल नहीं है। अत: इस समय भी संयम से काम लेने की आवश्यकता है। परेशानी की स्थिति में सिंदूर मिले जल से सूर्य को अर्घ दें।